
దాదాపు నాలుగేళ్లగా ప్రేమలో ఉన్న అక్కినేని నాగచైతన్య, సమంత మూడు ముళ్ల బంధంతో శుక్రవారం(అక్టోబర్ 6) పెద్దల సమక్షంలో ఒకటి కాబోతున్నారు. గోవాలోని వెగాటర్ బీచ్లోని డబ్ల్యూ రిసార్ట్లో వీరి వివాహ వేడుక జరగనుంది. ఏయన్నార్, రామానాయుడు కుటుంబ సభ్యులు, సన్నిహితులు కలిపి వంద మంది మాత్రమే హాజరుకానున్నారని సమాచారం. చైతూ, సమంతల పెళ్లి పత్రిక ప్రస్తుతం సోషల్ మీడియాలో వైరల్ అయింది. అందులో ఉన్న సమాచారం ప్రకారం శుక్రవారం మధ్యాహ్నం 3 గంటలకు నుంచి 6 గంటల వరకూ మెహందీ కార్యక్రమం, 8.30 నిమిషాల నుంచి విందు, 11:52 నిమిషాలకు హిందూ సంప్రదాయం పద్ధతిలో వివాహం జరగనున్నాయి. రామానాయుడు సతీమణి రాజేశ్వరి(నాగచైతన్య అమ్మమ్మ) తీసుకొచ్చే చీరను సమంత ధరించనుంది. అలాగే శనివారం (అక్టోబర్ 7) సాయంత్రం 5.30 నిమిషాల నుంచీ 6.30 సమయంలో క్రిస్టియన్ సంప్రదాయ పద్ధతిలో వివాహం జరగనుంది. క్రేషా బజాజ్ ప్రత్యేకంగా డిజైన్ చేసిన గౌనును సామ్ ధరించనుంది. అనంతరం జరిగే విందు కార్యక్రమంతో వివాహ వేడుక పూర్తవుతుంది. ఓ పక్క పెళ్లి పనుల్లో బిజీగా ఉన్నప్పటికీ సోషల్ మీడియా ద్వారా అభిమానులకు టచ్లో ఉంది సమంత. గురువారం మధ్యాహ్నం ట్విట్టర్లో అభిమానులు అడిగే ప్రశ్నలకు సమాధానాలు చెబుతూ బిజీగా గడిపేసింది.

daadaapu naalugellagaa premalo unna akkineni nagachaitanya, samanta moodu mulla bandhamtho sukravaaram(actober 6) peddala samakshamlo okati kaabotunnaaru. govaloni vegatar beechloni dablue resartlo veeri vivaha veduka jaraganundi. eyannar, ramanayudu kutumba sabhyulu, sannihitulu kalipi vanda mandi matrame haajarukaanunnaarani samacharam. chaithoo, samantala pelli patrika prastutam soshal medialo vairal ayindi. andulo unna samacharam prakaaram sukravaaram madhyaahnam 3 gantalaku nunchi 6 gantala varakuu mehandi kaaryakramam, 8.30 nimishaala nunchi vindu, 11:52 nimishaalaku hindu sampradaayam paddhatilo vivaham jaraganunnayi. ramanayudu sateemani rajeshwari(nagachaitanya ammamma) teesukochhe cheeranu samanta dharinchanundi. alaage sanivaaram (actober 7) saayantram 5.30 nimishaala nunchi 6.30 samayamlo christian sampradaaya paddhatilo vivaham jaraganundi. cratia bajaj pratyekamgaa dizine chesina goununu sam dharinchanundi. anantaram jarige vindu kaaryakramamtho vivaha veduka puurtavutumdi. oo pakka pelli panullo bijiga unnappatikii soshal media dwara abhimaanulaku tachlo undi samanta. guruvaram madhyaahnam twitterlo abhimaanulu adige prasnalaku samaadhaanaalu chebutuu bijiga gadipesindi.